Uraeusslangen blev ofte placeret som figur på panden af de kongelige, gerne med hovedet løftet – klar til at hugge. Uraeusslangen går derfor igen på flere egyptiske hovedbeklædninger og kroner, som [[farao]]erne fremstilles med, for eksempel på Nedre Egyptens røde [[krone (hovedbeklædning)|kongekrone]] [[deshret]], på [[nemes-hovedtørklæde]]t og på [[diadem]]er. Det forenede riges dobbeltkrone [[pschent]] blev imidlertid udsmykket med ''to'' figurer: både en uraeusslange og et [[grib]]behoved. Gribben symboliserede [[Øvre Egypten]]s skytsgudinde [[Nekhbet]], og blev oprindeligt båret foran på den hvide krone, deshret, for Øvre Egypten. Figurerne blev kaldt ”de to herskerinder”. På den kendte begravelsesmaske tilhørende [[Tutankhamon]] (farao 1334-1325 f.Kr.) er slangen sat ved siden af en sådan grib. Senere blev gribbehovedet i enkelte tilfælde erstattet med endnu et kobrahoved.
Samfund Historie Tidligere_riger,_stater,_protektorater,_kolonier_og_lande Civilisationer